Objavljen godišnji izvještaj State Departmenta o vjerskim slobodama
Na vrhu najgorih kršitelja u svijetu bez premca - Sjeverna Koreja
Američki državni sekretar John Kerry kaže da će Sjedinjene Države stajati uz vjerske manjine , gdje god se u svijetu one nalaze u opasnosti. Sekretar Kerry je govorio na današnjem predstavljanju godišnjeg izvještaja State Departmenta o stanju vjerskih sloboda u svijetu. On je izmedjuostaloga ponovio da je sloboda vjerskog izražavanja urodjeno pravo svakog čovjeka na zemlji. U izvještaju se kaže da su milioni ljudi istjerani iz svojih domova prošle godine zbog svoje vjere, i dodao da je u zonama ratova i sukoba, masovno raseljavanje stanovništva postalo normalna ali smrtonosna praksa. Kerry je rekao da je na apsolutnom vrhu najgorih kršitelja vjerskih sloboda Sjeverna Koreja , radi svoje apsolutne opresije svake vjerske aktivnosti. Kerry je rakodjer ukazao na to da je Rusija koristila kaznene zakone protiv onih koje vlada u Kremlju naziva ekstremistima, praktički pravdajući surove mjere protiv ljudi koji vjeruju. Kerry je potom spomenuo maltretiranje kršćana u Kini, i odnos kineske vlade prema Tibetancima, a govoreći o srednjem istoku, on je rekao da je prisutnost kršćana na tom području tek sjenka nekadašnjeg stanja te vjerske manjine, potogovo u Siriji i Iraku. Kada je u pitanju BiH, u oba entiteta, kao i na državnom nivou, na snazi su zakoni koji štite vjerske slobode. U praksi, vlasti općenito poštuju te slobode i prava, iako entitetske i lokalne vlade ponekad ne provode mjere zaštite, a slabi administrativni i sudski sistemi često predstavljaju velike prepreke u očuvanju prava vjerskih manjina. U tom smislu, u 2013 je bilo izvještaja o kršenjima vjerskih prava i diskriminaciji na istoj osnovi , prema vjerskim manjinama, u gotovo svim dijelovima BiH. Detaljan izvještaj možete pročitati na web stranici State Departmenta